বাকা বা বাক্কা হচ্ছে মক্কার প্রাচীন নাম। বাইবেলের গীতসংহিতা হচ্ছে দাউদ(আ.) এর ওপর নাযিলকৃত কিতাব [যাবুর] এর বিকৃত রূপ। এটি বাইবেলের পুরাতন নিয়ম (Old Testament) অংশে আছে এবং এটি ইহুদি ও খ্রিষ্টান উভয় ধর্মাবলম্বীদের স্বীকৃত গ্রন্থ। এই কিতাবে আমরা বাকায় তীর্থযাত্রী (হজ কাফেলা)দের বিবরণ পাই। বাইবেলের পদটিতে আরও বলা হয়েছে যে, সেখানে আশীর্বাদ (blessings) বা বরকত আছে । আল কুরআনেও মক্কার ‘বাক্কা’ নামের উল্লেখ পাওয়া যায় এবং এখানকার বরকতের কথা উল্লেখ করা হয়েছে। কোনো কোনো অনুবাদে ওই স্থানে জলাশয়ের উল্লেখ পাওয়া যায়। এটিও বলা হয়েছে যে, তারা একে পানির নহরের স্থান গণ্য করে। মক্কায় কা’বার নিকটেও জলাশয় আছে, বিপুল পানির সুপ্রাচীন আধার—যমযম কূপ।